লিপোপ্রোটিন
লিপোপ্রোটিন হল একটি জৈব রাসায়নিক স্নেহ পদার্থ ও প্রোটিনের সমাবেশ যার প্রাথমিক কাজ হল রক্তের প্লাজমা বা অন্যান্য কোষবহিস্থ তরলের ন্যায় পানির মধ্যদিয়েও হাইড্রোফোবিক লিপিড (যা চর্বি / ফ্যাট হিসাবেও পরিচিত) অণু পরিবহন করা। লিপোপ্রোটিনের গঠন কাঠামোর কেন্দ্রে রয়েছে ট্রাইগ্লিসারাইড এবং কোলেস্টেরল। কেন্দ্রের চারপাশে একটি ফসফোলিপিড আবরণ রয়েছে। হাইড্রোফিলিক অণুগুলো বাইরের দিকে চারপাশে এবং হাইড্রোফোবিক অণুগুলো লিপোপ্রোটিনের কেন্দ্রের দিকে অনুবিদ্ধ থাকে। উভয় অংশই লিপোপ্রোটিনের জটিল কাঠামোকে স্থিতিশীল করে এবং এটিকে একটি কার্যকরীতাগত পরিচয় দান করে। উদাহরণের মধ্যে রয়েছে প্লাজমা লিপোপ্রোটিন কণা ( এইচডিএল, এলডিএল, আইডিএল, ভিএলডিএল এবং কাইলোমাইক্রন )। এই প্লাজমা কণাগুলোর সাবগ্রুপগুলো এথেরোস্ক্লেরোসিসের প্রাথমিক ড্রাইভার বা মডিউলেটর। অনেক এনজাইম, ট্রান্সপোর্টার (আয়ন, ছোট অনু বা প্রোটিন চলাচলের চ্যানেল), স্ট্রাকচারাল প্রোটিন, অ্যান্টিজেন, অ্যাডহেসিন এবং প্রতিবিষকেও মাঝে মাঝে লিপোপ্রোটিন মনে করা হয়।